**Hail of Bullets** oli alankomaalainen death metal -yhtye Rotterdamista. Yhtye perustettiin loppuvuodesta 2006. Yhtye tunnetaan sanoituksistaan, jotka ammentavat inspiraatiota toisesta maailmansodasta. Yhtye hajosi vuonna 2017.

Historia
--------

Hail of Bullets oli alankomaalainen death metal -yhtye Rotterdamista. Yhtye perustettiin loppuvuodesta 2006 kitaristi Stephan Gebédin pyytäessä laulaja Martin van Drunenia, rumpali Ed Warbya, basisti Theo van Ekelenia ja kitaristi Paul Baayensia mukaansa perustamaan vanhan koulukunnan death metal -yhtyettä.

Heinäkuussa 2007 yhtye äänitti neljä kappaletta promo-CD:tä varten. Dan Swanö tuotti kappaleet omassa Unisound Studios:aan. Tämä poiki pian levytyssopimuksen Metal Blade Recordsin kanssa, ja debyyttialbumi *...Of Frost and War* julkaistiin toukokuussa 2008. Levyn sanoitukset käsittelevät toisen maailmansodan itärintaman tapahtumia.

Vuonna 2009 yhtye julkaisi seuraajan, kuuden raidan EP-levyn *Warsaw Rising*. Levyllä oli kaksi uutta kappaletta, Twisted Sisters-cover "Destroyers" ja kolme live-taltiointia. 

Yhtyeen toinen täyspitkä albumi, *On Divine Winds* julkaistiin lokakuussa 2010. Sanoitusten teema pysyi toisessa maailmansodassa, mutta tällä kertaa aiheena oli Tyynenmeren sota toisessa maailmansodassa, tarkemmin Japanin keisarikunnan nousu ja tuho.

Yhtyeen kolmas täyspitkä albumi, ja samalla viimeiseksi jäänyt julkaisu, *III: The Rommel Chronicles* julkaistiin vuonna 2013. Yhtye muutti levyä varten sanoitusten osalta lähestymistapaa, ja tällä kertaa levy käsitteli sotarintaman sijaan henkilöä, sotamarsalkka Erwin Rommelia.

Marraskuussa 2015 yhtye ilmoitti, vedoten henkilökohtaisiin syihin, että tiet yhtyeen ja laulaja Martin van Drunenin kanssa eriävät. Yhtyeen oli tarkoitus esiintyä kotimaisella festarilla, Steelfestillä toukokuussa 2016, mutta se jouduttiin perumaan.

Joulukuussa 2015 yhtye ilmoitti entisen Bolt Thrower -vokalistin, David Ingramin korvaavaan van Drunenin yhtyeen laulajana Maryland Death Festin keikoilla 28.5.2016. Tarkoitus oli myös yhtyeen mukaan alkaa säveltää uutta musiikkia. Tämä ei kuitenkaan koskaan toteutunut, sillä yhtye hajosi maaliskuussa 2017.

Jäsenet
-------

### Viimeinen kokoonpano

* Theo Van Eekelen – basso (2006–2017)
* Paul Baayens – kitara (2006–2017)
* Stephan Gebédi – kitara (2006–2017)
* Dave Ingram – laulu (2016–2017)
* Ed Warby – rummut (2006–2017)

### Entiset jäsenet

* Martin van Drunen – laulu (2006–2015)

Diskografia
-----------

### Studioalbumit

* *...Of Frost and War*  (Metal Blade Records, 2008)
* *On Divine Winds*  (Metal Blade Records, 2010)
* *III: The Rommel Chronicles*  (Metal Blade Records, 2013)

### EP-levyt

* *Warsaw Rising*  (Metal Blade Records, 2009)

### Demot

* *Hail of Bullets*  (omakustanne, 2007)

Lähteet
-------

1. ↑  Saku Schildt, "Varma tapa saada bändi natisemaan liitoksissaan: lähetä muutaman kaljan jälkeen kirosanoilla ryyditettyjä sähköposteja", *Soundi*, 6.10.2016. Viitattu 20.4.2020
2. 1 2 3 4  "Hail of Bullets – Biography", *Metal Blade virallinen sivu* Viitattu 20.4.2020
3. ↑  "HAIL OF BULLETS Signs With METAL BLADE RECORDS"[vanhentunut linkki], *Blabbermouth.net*, 23.11.2007. Viitattu 20.4.2020
4. ↑  Joni Juutilainen, "Legendaarinen death metal -ääni Martin van Drunen on poissa Hail of Bulletsin vahvuudesta", *Inferno*, 29.11.2015. Viitattu 20.4.2020
5. ↑  Arto Mäenpää, "Steelfest Open Air 2016 julkaisi esiintyjänsä", *Kaaoszine*, 11.9.2015. Viitattu 20.4.2020
6. ↑  Riku Mäkinen, "Hail Of Bullets ilman vokalistia, myös yhtyeen ensi kevään Steelfest esiintyminen peruttu", *Kaaoszine*, 29.11.2015. Viitattu 20.4.2020
7. ↑  "HAIL OF BULLETS Taps Ex-BOLT THROWER/BENEDICTION Singer For MARYLAND DEATHFEST Appearance", *Blabbermouth.net*, 16.12.2015. Viitattu 20.4.2020
8. ↑  Teemu Esko, "Hail Of Bullets lopetaa (2006-2017)", *Kaaoszine*, 13.3.2017. Viitattu 20.4.2020

Aiheesta muualla
----------------

* / Hail of Bullets Facebookissa
* Hail of Bullets Encyclopaedia Metallum -sivustolla (englanniksi)
* Hail of Bullets BandCamp -sivustolla (englanniksi)
* Hail of Bullets Metal Blade Recordsin sivulla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |